Activitats de formació gratuïtes en matèria de seguretat i salut laboral.
L'oferta formativa la composen cursos i seminaris adreçats a treballadors/es, empresaris/es i professionals de la seguretat i salut laboral.
Aquestes activitats tindran lloc als àmbits territorials de Barcelona, Girona, Lleida i Tarragona.
En cada apartat trobareu la fitxa de cada activitat formativa i podreu fer la inscripció.
En acabar la formació us lliuraran certificat d'assistència sempre que hagueu assistit, com a mínim, al 80% de les hores lectives.
Un cop us hagueu inscrit a l'activitat formativa, es contactarà amb vosaltres per dir-vos si heu estat admesos.
A causa de la quantitat de persones que s'inscriuen a les activitats formatives de Barcelona, només es confirma l'assistència a les persones admeses.
Els cursos de nivell bàsic que realitza l'ICSSL són reconeguts pel Departament d'Educació.
Per fer-ho, cada professor/a assistent, haurà de lliurar el certificat d'assistència i aprofitament de l'ICSSL a la Direcció general Formació Professional i Ensenyaments de Règim Especial.
Al moment de fer la inscripció a una activitat formativa és important tenir en compte el camp:
Codi de l'activitat* (codi alfanumèric de 9 dígits que trobareu sota el títol de l'activitat formativa).
Material didàctic pel foment de la cultura preventiva entre els infants.
CB20I013I - Curs de prevenció de riscos laborals.
Nivell bàsic (annex IV, Reial decret 39/1997, serveis de prevenció).
Activitats formatives de l'ICSSL a Barcelona posposades temporalment en compliment de les mesures per fer front a la COVID-19.
Codi activitat: CB200225B - Curs bàsic de seguretat i salut en el treball (annex IV, Reial decret 39/97, serveis de prevenció)
Codi activitat: SE200320B –Seminari "Abordatge del risc psicosocial: de la identificació a la prevenció".Activitat formativa posposada temporalment en compliment de les mesures per fer front a la COVID-19.
Codi activitat: SE200430B –Seminari "Identificació de risc químic poc evident"
En aquest seminari es mostraran les dificultats existents per realitzar una correcta identificació de determinats riscos químics, i les implicacions que això té de cara a l'avaluació de riscos dels llocs de treball afectats i a la salut del personal treballador..
Aquest seminari vol ser una eina senzilla i útil per aquelles persones que han de: Gestionar i/o assessorar en la redacció i l'activació del protocol per a la prevenció i gestió de l'assetjament psicològic.
Formar part de la Comissió d'Investigació d'indicis d'assetjament psicològic laboral.
Acompanyar i assessorar a persones amb alteracions de salut que poden estar relacionades amb un procés d'assetjament a la feina i a persones que ho sol·licitin.
Codi activitat: SE200520B –Seminari "Protecció dels treballadors envers el risc elèctric"
El seminari permet conèixer les proteccions i mesures de prevenció a adoptar durant els treballs amb risc elèctric, així com les disposicions sobre la protecció dels treballadors/ores envers aquest risc recollides al Reial decret 614/2001.
Codi activitat: CB201001B - Curs bàsic de seguretat i salut en el treball (annex IV, Reial decret 39/97, serveis de prevenció)
Activitats formatives de l'ICSSL a Girona posposades temporalment en compliment de les mesures per fer front a la COVID-19.
Codi activitat: SE200513G – Seminari risc d'exposició a camps electromagnètics
En aquest seminari s'exposarà informació tècnica per avaluar el risc d'exposició a camps electromagnètics en el treball.
Codi activitat: SE200527G – Seminari de vigilància de la salut dels treballadors
La vigilància de la salut (VS) dels treballadors és una de les activitats de la medicina del treball i una peça bàsica i central de la prevenció de riscos laborals a les empreses.
Malauradament, la interpretació i aplicació que es fa, en molts casos, de la VS (tant en el seu vessant individual com col·lectiu) no és el més adequat i fa que la seva utilitat preventiva sigui molt baixa.
Cal fugir d'una VS inespecífica, allunyada dels riscos reals dels llocs de treball, excessivament formalista i no integrada amb la resta d'activitats preventives.
Codi activitat: TP201021G – Taller pràctic per avaluar el risc derivat de la mobilització manual de persones (Metodologia MAPO)
La metodologia MAPO valora el risc en la mobilització manual de persones.
Aquest mètode no se centra en valorar una tasca concreta realitzant una anàlisi postural o biomecànic, si no que avalua el risc potencial de patir una sobrecàrrega biomecànica a través d'altres factors que també caracteritzen l'exposició al risc associat a la mobilització de persones.
Aquests factors són: càrrega assistencial deguda a la presència de pacients no autònoms, grau de discapacitat motora dels pacients, aspectes estructurals de l'entorn de treball, equips d'ajuda a la mobilització disponibles i, per últim, la formació rebuda pels treballadors relativa a la mobilització de pacients.
Codi activitat: CB201110G - Curs bàsic de seguretat i salut laboral
Formació adreçada a assolir els coneixements bàsics de prevenció de riscos laborals d'acord amb allò que preveu el RD 3919/97, de 17 de gener pel qual s'aprova el Reglament dels serveis de prevenció en l'article i en base al seu l'annex IV.
Activitats formatives de l'ICSSL a Lleida posposades temporalment en compliment de les mesures per fer front a la COVID-19.
Codi activitat: CB200316L - Curs bàsic de seguretat i salut en el treball (annex IV, Reial decret 39/97, serveis de prevenció)
Codi activitat: SE200326L - Abordatge del risc psicosocial: de la identificació a la prevenció
Codi activitat: SE200429L - Identificació de risc químic poc evident.
Activitats formatives de l'ICSSL a Tarragona posposades temporalment en compliment de les mesures per fer front a la COVID-19.
Codi activitat: SE200319T - Abordatge del risc psicosocial: de la identificació a la prevenció.
Codi activitat: SE200428T - Identificació de risc químic poc evident.
Codi activitat: SE200526T – Com organitzar desplaçaments per raons de feina segurs.
Els accidents de treball relacionats amb el trànsit derivats dels desplaçaments per motius de feina són un problema important i que comporta elevats costos per les empreses, les persones treballadores i per a la societat en general.
La seguretat laboral viària, coordinadament i harmònicament amb la prevenció de riscos laborals i els plans de mobilitat, ofereix un ampli ventall d'eines per a la intervenció enfocada a la seva prevenció.